Iván Minda Chalá

Guido Iván Minda Chalá (Apuela, 1960ko otsailaren 20a) ekuadortar elizgizon katolikoa da. 2009tik 2022ra Guayaquilgo apezpiku laguntzailea izan zen eta 2022tik aurrera Santa Elenako apezpikua da.

 Bizitza 
Iván Minda Chalá 1960ko otsailaren 20an jaio zen Apuelan, Ibarrako elizbarrutian. Filosofia eta teologia ikasi zituen Ibarrako apaizgaitegi nagusian eta Iruñeko Bidasoa nazioarteko apaizgaitegian. 1998ko ekainaren 27an apaiztu zen, Ibarrako elizbarrutian inkardinatuta geratuz. 2004an Filosofiako lizentziatura lortu zuen Nafarroako Unibertsitatean.

Apaiz gisa, honako kargu hauek izan zituen: Alpachacako Sakramentu Santuaren parrokiako bikarioa (1998tik 1999ra); La Esperanzako parrokiako apaiza eta Ibarrako apaizgaitegi txikiko zuzendaria (1999tik 2002ra); apaizgaitegi nagusiko formatzaile eta idazkaria (2004tik 2005era); Salinasko parrokoa, kleroaren apezpiku-bikarioa, presbiteroen kontseiluko kidea eta La Carolinako parrokiako administratzailea.

2009ko azaroaren 4an, Benedikto XVI.a aita santuak Guayaquilgo apezpiku laguntzaile eta Lyciako Nisako apezpiku titular izendatu zuen. Urte bereko azaroaren 28a apezpiku-ordenazioa jaso zuen Guayaquilgo katedralean, Antonio Arregi artzapezpikuaren eskutik, kontsakratzailekideak Giacomo Guido Ottonello eta Julio César Terán Dutari izanik.

2018ko urriaren 13an, Ibarrako administratzaile apostoliko izendatu zuten. Karga horretan 2020ko otsailaren 1era arte geratu zen.

2022ko otsailaren 2an Santa Elenako elizbarrutia sortu zen, eta Iván Minda Chalá bertako lehen apezpiku izendatu zuten.

 Ondorengotza apostolikoa 

 Erreferentziak 

 Kanpo estekak 

Kategoria:Afro-ekuadortarrak
Kategoria:Ekuadorko apaizak
Kategoria:Benedikto XVI.ak izendatutako apezpikuak
Kategoria:Nafarroako Unibertsitateko ikasleak